**Razlozi za donošenje Zakona o prestanku ugovora o radu u javnim službama**

Sukladno Smjernicama ekonomske i fiskalne politike Vlade Republike Hrvatske utvrđene su reformske i druge mjere fiskalne konsolidacije za razdoblje od 2014. do 2016. godine. Jedna od navedenih mjera je i umirovljenje zaposlenika u javnim službama koji su ispunili uvjete za starosnu mirovinu.

Sukladno odredbi članka 112. Zakona o radu („Narodne novine“, broj 93/2014), radniku prestaje radni odnos kada navrši 65 godina života i 15 godina mirovinskog staža, osim ako se poslodavac i radnik drukčije ne dogovore.

**Zbog toga se predlaže**

* propisati da službenicima i namještenicima u javnim službama prestaje ugovor o radu kada navrše 65 godina života i 15 godina mirovinskog staža, danom ispunjenja uvjeta,
* iznimno se predlaže mogućnost zadržavanja službenika u radnom odnosu radi dovršenja poslova od iznimnog značaja za rad javne službe ukoliko se redovito obavljanje poslova ne može osigurati na drugi način, po prethodnom odobrenju Vlade Republike Hrvatske, a na zahtjev čelnika javne službe.